बोले- मैं उन्हें मिस करता हूं, हाल ही में जब उनकी तबीयत ठीक नहीं थी तब हुई थी उनसे मुलाकात
Javed Akhtar Says He Miss Salim Khan, In His Recent Interview. जावेद अख्तर ने हाल ही में एक इंटरव्यू के दौरान बताया कि कुछ दिन पहले जब सलीम खान की तबीयत ठीक नहीं थी, तब उन्होंने सलीम से मुलाकात की थी। सलीम खान और जावेद अख्तर की जोड़ी हिंदी सिनेमा में आइकॉनिक जोड़ियों में से एक है।
जावेद अख्तर ने हाल ही में एक इंटरव्यू के दौरान बताया कि कुछ दिन पहले जब सलीम खान की तबीयत ठीक नहीं थी, तब उन्होंने सलीम से मुलाकात की थी। सलीम खान और जावेद अख्तर की जोड़ी हिंदी सिनेमा में आइकॉनिक जोड़ियों में से एक है। एक साथ काम करने और 'जंजीर', 'शोले', 'दीवार' जैसी कल्ट फिल्में लिखने के बाद, उनकी साझेदारी 80 के दशक में टूट गई। लेकिन सलीम और जावेद अभी भी एक दूसरे के प्रति बहुत सम्मान रखते हैं और एक-दूसरे के संपर्क में रहने की कोशिश करते हैं।
मैं सलीम को याद करता हूं
सलीम खान ने इस बारे में बात करते हुए एबीपी न्यूज को दिए इंटरव्यू में कहा, 'मैं सलीम को याद करता हूं। मेरे मन में उनके लिए बहुत सम्मान है और अगर मैं बहुत अहंकारी न हूं, तो वो भी मुझे पसंद करते हैं। जब उनकी तबीयत ठीक नहीं थी, तब मैंने उनसे मुलाकात की थी।' साथ ही जावेद ने ये भी कहा कि मेरे बच्चे जोया और फरहान उनके प्रति बहुत सम्मान रखते हैं। यहां तक कि मेरे बच्चों का सलीम के बच्चों के साथ भी बहुत अच्छे संबंध हैं।
जावेद ने सलीम से अलगाव की बताई वजह
जावेद अख्तर ने कुछ दिन पहले एक इंटरव्यू के दौरान इस बात से पर्दा उठाया था कि उनकी और सलीम खान के रास्ते क्यों अलग हो गए। जावेद अख्तर का कहना था कि जब तक वो दोनों स्ट्रगल कर रहे थे, तब तक दोनों के बीच सब कुछ सही था, लेकिन जब उन्होंने सफलता का स्वाद चखा तो धीरे-धीरे उनके बीच दूरियां आ गईं। उनका कहना था कि सक्सेसफुल होने के बाद दोनों का सर्कल बदल गया था, जो दोनों के अलगाव की अहम वजह बनी।
अमिताभ बच्चन को सुपरस्टार बनाने में सलीम-जावेद की जोड़ी का अहम रोल
सलीम-जावेद की जोड़ी को हिंदी फिल्म इंडस्ट्री की सबसे प्रभावशाली लेखकों में गिना जाता है। अमिताभ बच्चन को सुपरस्टार बनाने में इन दोनों की अहम भूमिका है। इनकी लिखी फिल्मों की वजह से अमिताभ काफी पॉपुलर हुए थे। 'जंजीर' और 'शोले' जैसी फिल्मों का लेखन सलीम जावेद की ही जोड़ी ने किया था। जंजीर के बारे में कहा जाता था कि सलीम-जावेद की सिफारिश के बाद ही प्रकाश मेहरा ने अमिताभ को इस फिल्म के लिए कास्ट किया था।